Irvinas (JAV)
Irvinas (angl. Irvine) – miestas Jungtinėse Amerikos Valstijose, Kalifornijos valstijos pietvakariuose, Orindžo apygardoje. Įsikūręs apie 60 km į pietryčius nuo Los Andželo (priklauso jo aglomeracijai). 2010 m. JAV gyventojų surašymo duomenimis, turėjo 215 tūkst. gyventojų. Per miestą teka San Diego Creek upė. Veikia Kalifornijos universitetas Irvine (UCI), Konkordijos universitetas.